als_Latn dik_Latn sag_Latn
OJQ Alternativa e Re - Llapit filloj së realizuari projektin e saj “Braktisje e shkollimit dhe humbja e interesimit për të mësuar”. Në kuadër të këtij projekti hyn edhe një film dokumentarë “Mos e le shkollën “ në regji të Bujar Gimollit .
Mbrëmë në ora 19:00 në Kinosallën e qytetit u dha premiera e filmit “Mos e le shkollën”, ku të pranishëm ishin përfaqësues të institucioneve lokale, drejtor të shkollave, përfaqësues të shoqërisë civile, nxënës, si dhe qytetarë të shumtë.
Drejtori i Drejtorisë Komunale të Arsimit z. Nexhmi Rudari tha se “Ky është një mesazh i mirë për fëmijët që braktisin shkollën ne jemi të angazhuar për t’i rikthyer fëmijët pran shkollës dhe librit. Braktisja e shkollës prej shumë kohësh është e kthyer në një fenomen për të cilin dhe me të cilin duhet ndërhyrja e një sërë instancash dhe komponentësh të fuqishme për të mundësuar nisjen e uljes së përqindjes shqetësuese të braktisjes së shkollës nga ana nxënëseve e sidomos ata të arsimit 9-vjeçar. Beteja më e madhe që bëhet në shoqëri është lufta me paditurinë.
Ndërkohë nga drejtoria arsimore e Podujevës janë ndjek mjaft politika për të bërë të mundur minimizimin e numrit të fëmijëve që braktisin shkollën.
I deja e këtij projekti OJQ “Alternativa e Re – Llapi” është shumë e qëlluar sepse po merret me problemet e fëmijëve dhe ky është një kontribut i madh.
Më gëzon fakti se krahas strukturave të shtetit, sidomos pushtetit lokal po rritet aktiviteti propagandistik e bindës i shoqatës “Alternativa e Re –Llapi” mbi nevojën e arsimimit të fëmijëve , ndryshimin e disa konceptesh në këtë drejtim që më së shumti ka lidhje me vajzat, ndonëse për këtë fakt në vetëdijen e secilit është e qartë vlera e të qenëurit i arsimuar” tha ndër të tjera në fjalën e hapjes së Premierës së këtij Dokumentari z. Rudari.
Ky dokument u realizuar me skenar të Bujar Gimiolllit ku të pranishmëve iu tha se,
“Në këtë dokumentarë paraqitet gjendja reale në shkollat tona, arsyet pse nxënësit detyrohen ta braktisin shkollën, si ka humbur interesi për të mësuar, si dhe nxënësit të cilët angazhohen. Pas kësaj kalojmë në ngjarjen pas 4 viteve, si përfundojnë ata që u angazhuan dhe ata që nuk e shfrytëzuan shkollën në mënyrën e duhur.
Ky film i përcjellur me një ligjërim këshillues do të vazhdoi të shfaqet në të gjitha shkolla e komunës së Podujevës, si dhe përmbyllja do të bëhet në sheshin e qytetit më 18 qershor”.
Në role luajtën:
Bujar Gimolli, Diana Haliti, Demokrat Beqiri, Arlind Haliti, Mirsad Hajdari, Arbër Rudari, Fitnate Hasani, Abetare Xhemaili, Vezire Mani, Albulena Gimolli, Gentiana Ajeti, Granit Hasani
Ky projekt është mbështetur nga Drejtoria Komunale e Arsimit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn zsm_Latn als_Latn